# Czakó Gábor

### A Wikipédiából, a szabad lexikonból.

Czakó Gábor Csaba (Decs, 1942. szeptember 14. - ) író, publicista, képzőművész, a magyar katolikus újságíróképzés megszervezője. Tagja volt Antall József tanácsadó testületének.

## [szerkesztés] Munkássága

Több folyóiratnak is szerkesztője, vagy az volt a múltban (Mozgó Világ (1978-1983), Igen, Magyar Szemle). Több regényt és színdarabot írt (Várkonyi Krónika, Luca néni föltámadása, Pigs avagy Disznójáték, Eufémia, Fehér ló (dráma), 77 magyar rémmese, 4 kötet, Adorján és Seborján, Megváltó, Angyalok, Aranykapu, Törökkő regények, Emberkert, novellák, Van itthon elég krumpli? drámák)

Írásai jellemző vonása a stílusok tudatos válogatása, ami abból az eltökéltségből ered, hogy mondanivalóit a nekik megfelelő formában jelenítse meg (vagyis saját stílus helyett a művekét építi.)[1] A szerkesztésbeli, nyelvi, ábrázolási különbözőségek ellenére minden munkáját átlengi a humor; hol szelídebben, ironikusabban (Várkonyi Krónika, Luca néni föltámadása), hol arisztofanészi vaskossággal (Disznójáték), máskor éles szatírába csapva (Eufémia, Fehér ló (dráma), 77 magyar rémmese, 4 kötet.) Szintén jellemző vonása a katolicizmus kultúrkörében mozgó szellemiség. Valamennyi művében kimutatható Krisztus-utalás és Nap-pont, amely megadja a belső szerkezetet azáltal, hogy a hősök benne élnek, esetleg feléje szeretnének közeledni, vagy éppen még arra nézni is félnek (Adorján és Seborján, Megváltó, Angyalok, Aranykapu, Törökkő regények, Emberkert, novellák, Van itthon elég krumpli? drámák).

A nagyközönség a Beavatás c. televíziós esszésorozatából (Duna Televízió) ismerhette meg személyesen, melynek első 160 adása 2004-ig négy kötetben jelent meg.

Képzőművészeti művek: könyv- és laptervek, szatirikus „kerti emlékművek”, vegyes technika, kő, talált tárgyak, stb. Önálló kiállítása is volt 1997-ben Óbudán a Banán Klubban.

Tagja és szóvivője a Sánta Kutya-díjat odaítélő kuratóriumnak, melyet a közvélemény félretájékoztatásában elért „kimagaslóan eredményes” munkáért minden évben odaítélnek.

## [szerkesztés] Díjak

- Arany János-díj
- Babits Mihály-díj
- Sajtótisztesség-díj
- Kortárs-díj
- József Attila-díj (1975)
- Helikon szobrászati díj Keszthely, 1960

## [szerkesztés] Külső hivatkozás

- Hivatalos oldal
- Alexa Károly írása

## [szerkesztés] Jegyzet

1. ↑ Curriculum vitae

A lap eredeti címe "http://hu.wikipedia.org../../../c/z/a/Czak%C3%B3_G%C3%A1bor_90d0.html"

Kategóriák: 20. századi magyar írók | Magyar képzőművészek | Magyar filozófusok

##### Views

- Szócikk
- Vitalap
- Aktuális változat

##### Keresés